ประกาศสํานักนายกรัฐมนตรีฉบับที่ 5 (พ.ศ. 2558)เรื่อง แก้ไขเพิ่มเติมมาตรการป้องกันและปราบปรามการกระทําความผิดเกี่ยวกับยาเสพติดในสถานประกอบการ----------------------------- อาศัยอํานาจตามความในมาตรา 13 ทวิ แห่งพระราชบัญญัติป้องกันและปราบปรามยาเสพติด พ.ศ. 2519 ซึ่งแก้ไขเพิ่มเติมโดยพระราชบัญญัติป้องกันและปราบปรามยาเสพติด (ฉบับที่ 3) พ.ศ. 2543 นายกรัฐมนตรีโดยความเห็นชอบของคณะรัฐมนตรีออกประกาศไว้ดังต่อไปนี้ ข้อ ๑ ให้เพิ่มความต่อไปนี้เป็นข้อ 2/1 แห่งประกาศสํานักนายกรัฐมนตรี ฉบับที่ 2 (พ.ศ. 2543) เรื่อง มาตรการป้องกันและปราบปรามการกระทําความผิดเกี่ยวกับยาเสพติดในสถานประกอบการ ลงวันที่ 16 สิงหาคม พ.ศ. 2543 "ข้อ 2/1 ให้เจ้าของหรือผู้ดําเนินกิจการสถานประกอบการตามข้อ 1 (7) แห่งประกาศสํานักนายกรัฐมนตรี (พ.ศ. 2543) เรื่อง กําหนดประเภทสถานประกอบการที่อยู่ภายใต้บังคับของมาตรการป้องกันและปราบปรามการกระทําความผิดเกี่ยวกับยาเสพติดในสถานประกอบการ ลงวันที่ 16 สิงหาคม พ.ศ. 2543 ซึ่งแก้ไขเพิ่มเติมโดยประกาศสํานักนายกรัฐมนตรี ฉบับที่ 4 (พ.ศ. 2558) เรื่อง แก้ไขเพิ่มเติมการกําหนดประเภทสถานประกอบการที่อยู่ภายใต้บังคับของมาตรการป้องกันและปราบปรามการกระทําความผิดเกี่ยวกับยาเสพติดในสถานประกอบการ ลงวันที่ 20 กุมภาพันธ์ พ.ศ. 2558 ปฏิบัติดังต่อไปนี้ (1) เมื่อรับมอบสินค้าหรือพัสดุภัณฑ์จากผู้ส่งหรือผู้ฝาก แล้วแต่กรณี ให้จัดทําบันทึกรายละเอียดชื่อ นามสกุล เลขประจําตัวประชาชนหรือเลขหนังสือเดินทางของผู้ส่งหรือผู้ฝากนั้นรวมทั้งบันทึกรายละเอียดของผู้รับสิ่งของหรือผู้รับแทนในทํานองเดียวกันด้วยเมื่อได้มีการส่งมอบสินค้าหรือพัสดุภัณฑ์นั้น การบันทึกอาจจัดทําเป็นเอกสารหรือข้อมูลในระบบสารสนเทศ หรือวิธีการอื่นใดที่สามารถให้ข้อมูลพิสูจน์ตัวบุคคลได้ ในกรณีได้จัดทําใบกํากับของหรือใบตราส่งตามประมวลกฎหมายแพ่งและพาณิชย์ให้ถือเป็นสาระสําคัญส่วนหนึ่งของบันทึกดังกล่าวด้วย ทั้งนี้ ให้จัดเก็บไว้เพื่อประโยชน์ในการสืบสวนสอบสวนเป็นระยะเวลาไม่น้อยกว่าหนึ่งร้อยแปดสิบวันนับแต่วันที่ได้จัดทําบันทึก (2) ในกรณีพบหรือมีเหตุอันควรสงสัยว่ามียาเสพติดซุกซ่อนในสินค้าหรือพัสดุภัณฑ์ตาม (1) ในหรือบริเวณสถานประกอบการซึ่งอยู่ในความดูแล ให้แจ้งเหตุโดยเร็วที่สุดและหากพบยาเสพติดให้จัดส่งบันทึกตามที่กําหนดไว้ใน (1) ต่อเจ้าพนักงานภายในสิบห้าวันนับแต่ได้ทราบถึงเหตุนั้น"ข้อ ๒ ให้เพิ่มความต่อไปนี้เป็นข้อ 2/1 แห่งประกาศสํานักนายกรัฐมนตรี ฉบับที่ 2 (พ.ศ. 2543) เรื่อง มาตรการป้องกันและปราบปรามการกระทําความผิดเกี่ยวกับยาเสพติดในสถานประกอบการ ลงวันที่ 16 สิงหาคม พ.ศ. 2543 "ข้อ 3/1 ให้เจ้าของหรือผู้ดําเนินกิจการสถานประกอบการตามข้อ 2/1 ได้รับการยกเว้นไม่ต้องจัดทําป้ายหรือประกาศเตือนเกี่ยวกับพิษภัยหรืออัตราโทษตามกฎหมายเกี่ยวกับยาเสพติดตามข้อ 3 แต่ให้แจ้งข้อความให้ผู้ส่งหรือผู้ฝากสินค้าหรือพัสดุภัณฑ์และผู้รับสิ่งของดังกล่าวทราบว่ายาเสพติดเป็นสิ่งของผิดกฎหมายและต้องห้ามในการขนส่งโดยเด็ดขาด สิ่งของที่เกี่ยวข้องอาจใช้เป็นพยานหลักฐานในการดําเนินคดีตามกฎหมายได้ โดยปฏิบัติอย่างหนึ่งอย่างใด ดังต่อไปนี้ (1) ปิดประกาศซึ่งข้อความดังกล่าวในบริเวณสถานที่หรือที่เก็บสินค้าหรือพัสดุภัณฑ์ซึ่งใช้ประกอบกิจการขนส่งสินค้าหรือพัสดุภัณฑ์ หรือ (2) พิมพ์หรือประทับข้อความดังกล่าวบนใบกํากับของหรือใบตราส่งหรือเอกสารอื่นๆ ที่เกี่ยวข้อง" ข้อ ๓ ให้ยกเลิกความในข้อ < แห่งประกาศสํานักนายกรัฐมนตรี ฉบับที่ 2 (พ.ศ.2543) เรื่อง มาตรการป้องกันและปราบปรามการกระทําความผิดเกี่ยวกับยาเสพติดในสถานประกอบการลงวันที่ 16 สิงหาคม พ.ศ. 2543 และให้ใช้ความต่อไปนี้แทน "ข้อ 4 ในกรณีที่เจ้าพนักงานได้ตรวจพบว่าเจ้าของหรือผู้ดําเนินกิจการสถานประกอบการมิได้ปฏิบัติตามข้อ 2 ข้อ 2/1 ข้อ 3 หรือข้อ 9/1 ให้เจ้าพนักงานนั้นรายงานเลขาธิการเพื่อมีหนังสือตักเตือนให้เจ้าของหรือผู้ดําเนินกิจการสถานประกอบการปฏิบัติตาม และหากภายหลังตรวจพบว่าเจ้าของหรือผู้ดําเนินกิจการสถานประกอบการดังกล่าวนั้นยังมิได้ปฏิบัติตาม จึงให้ถือว่าเป็นการฝ่าฝืนหรือไม่ปฏิบัติตามประกาศนี้" ข้อ ๔ ประกาศฉบับนี้ให้ใช้บังคับเมื่อพ้นกําหนดสามสิบวันนับแต่วันประกาศในราชกิจจานุเบกษา เป็นต้นไปผู้มีอํานาจลงนาม - ประกาศ ณ วันที่ 20 กุมภาพันธ์ พ.ศ. 2558 พลเอก ประยุทธ์ จันทร์โอชานายกรัฐมนตรี